Samuel Sewallius
Samuel Sewallius (vulgo Samuel Sewall, natus Bishopstoke Hantoniae in Anglia 28 Martii 1652; mortuus Bostoniae 1 Ianuarii 1730) fuit iudex, negotiator, et typographus in Provincia Sinus Massachusettensium, qui societate innotuit in iudiciis de magia apud Salem actis, de quibus se tandem excusavit, ac praeterea commentario The Selling of Joseph ('Iosephus venditus', 1700), servitutem reprehendente. Multos annos munus iudicis maximi Superioris Iudicaturae Iudicii Massachusettensis(en), maximi iudicii provincialis, sustinuit.